Springedderkopper

Springedderkopper (latin: Salticidae) er en familie indenfor ordenen edderkopper. Familien tæller på verdensplan over 5.000 arter, hvilket gør den til den største familie indenfor edderkopperne. Den danske liste tæller 32 arter.

Udseende og anatomi 
Springedderkopperne er relativt lette at kende. Benene er korte, kraftige og næsten lige lange. De forreste to ben er særlig kraftige, da disse bruges til at gribe og fastholde byttet med. Forkroppen er bredest fortil, kraftig og med en høj pande. De otte øjne er placeret med fire fremadrettede, hvoraf de to midterste er særligt store. Disse giver springedderkopperne et meget skarpt syn (bedre end andre edderkoppers). På forkroppens to sider sidder hver to øjne, der gør, at springedderkopperne også kan se bagud. Den største danske art er Stor Springedderkop (Marpissa muscosa) med en kropslængde på 10mm.

Jagtteknik 
Springedderkopperne er dagaktive og lokkes frem af solskinnet for at jage. Mange har nok set den i Danmark hyppigt forekommende Almindelig Zebraedderkop (Salticus scenicus) jage på solbeskinnet mur med hurtige rykvise bevægelser. Springedderkopperne sniger sig som en kat ind på byttet for til sidst at udføre et kraftigt spring, der for enkelte arters vedkommende kan være helt op til 20-25 gange deres egen længde. Lige inden springet løfter de deres kraftige forben samt strækker deres bagben med meget stor kraft, hvorved edderkoppen sendes af sted med op til 80 km/t. Inden springet har edderkoppen hæftet en silketråd (sikringstråd) til underlaget.

Klassifikation af danske springedderkopper 
 Familie Springedderkopper Salticidae
 Slægt Salticus
 Art Almindelig Zebraedderkop Salticus scenicus (Clerck, 1757)
 Art Skovzebraedderkop Salticus cingulatus (Panzer, 1797)
 Art Salticus zebraneus (C. L. Koch, 1837)
 Slægt Sortspringere Heliophanus
 Art Heliophanus cupreus (Walckenaer, 1802)
 Art Heliophanus dubius (C. L. Koch, 1835)
 Art Heliophanus flavipes (Hahn, 1831)
 Slægt Marpissa
 Art Stor Springedderkop Marpissa muscosa (Clerck, 1757)
 Art Klitspringedderkop Marpissa nivoyi (Lucas, 1846)
 Art Marpissa pomatia (Walckenaer, 1802)
 Art Marpissa radiata (Grube, 1859)
 Slægt Bianor
 Art Guldspringer Bianor aurocinctus (Ohlert, 1865)
 Slægt Ballus
 Art Ballus depressus (Walckenaer, 1802)
 Slægt Neon
 Art Dværgspringer Neon reticulatus (Blackwall, 1853)
 Slægt Euophrys
 Art Euophrys aequipes (O. P.-Cambridge, 1871)
 Art Euophrys erratica (Walckenaer, 1826)
 Art Euophrys frontalis (Walkenaer, 1802)
 Art Vinduesspringer Euophrys lanigera (Simon, 1871)
 Art Euophrys petrensis (C. L. Koch, 1837)
 Slægt Sitticus
 Art Sitticus caricis (Westring, 1861)
 Art Mosespringer Sitticus floricola (C. L. Koch, 1837)
 Art Murspringer Sitticus pubescens (Fabricius, 1775)
 Slægt Attulus
 Art Attulus cinereus (Westring, 1861)
 Art Attulus saltator (Simon, 1868)
 Slægt Evarcha
 Art Broget springedderkop Evarcha arcuata (Clerck, 1757)
 Art Evarcha falcata (Clerck, 1757)
 Slægt Aelurillus
 Art Aelurillus v-insignitus (Clerck, 1757)
 Slægt Phlegra
 Art Phlegra fasciata (Hahn, 1826)
 Slægt Myrespringedderkopper  Synageles
 Art Myrespringedderkop Synageles venator (Lucas, 1836)
 Slægt Pellenes
 Art Treplettet springedderkop Pellenes tripunctatus
 Slægt Hasarius
 Art Hasarius adansoni (Audelin, 1825)
 Slægt Dendryphantes
 Art Dendryphantes hastatus (Clerck, 1757)
 Art Dendryphantes rudis (Sundevall, 1832)

Eksterne henvisninger 

 Salticidae (Araneae) of the World 
 International Society of Arachnology
 Danske navne på danske edderkopper og mejere (PDF fil ) 
 Tree of Life Project – Jumping Spiders
 The World Spider Catalog – Salticidae
 Jumping Spiders of the World 
 Salticidae (Araneae) of the World
 Jumping spiders

Litteraturhenvisninger 
 Brandt, Anders & Tybjerg, Casper. Danske edderkopper, Klematis, 2002.
 Brændegård, J. Edderkopper eller spindlere I. Danmarks Fauna 72, Gads Forlag, 1966.
 Brændegård, J. Edderkopper eller spindlere II. Danmarks Fauna 80, Gads Forlag, 1972.
 Hvass, Hans. Danmarks dyreverden – Hvirvelløse dyr 1, Rosenkilde & Bagger, 1971, side 240-244.
 Meyer, O. E. Edderkopper – jægere med otte ben, Gyldendal, 1974.
 Nielsen, E. De danske edderkoppers biologi, Levin & Munksgaard. København, 1928.
 Sandhall, Å. og Almquist, S. Edderkopper, mejere, mider m.fl., På dansk ved Leif Lynebo, P. Haase og Søns Forlag, 1981

Edderkopper